b'\n_START_ARTICLE_\nFinska na Pesmi Evrovizije\n_START_PARAGRAPH_\nFinska je prvi\xc4\x8d nastopila na izboru za Pesem Evrovizije leta 1961. Prvi\xc4\x8d je zmagala \xc5\xa1ele leta 2006, ko je nastopila na\xc5\xa1emljena hardrockovska skupina Lordi s pesmijo Hard Rock Hallelujah. Do te zmage je veljala za eno najve\xc4\x8djih evrovizijskih pora\xc5\xbeenk; pretekli najve\xc4\x8dji uspeh je bilo 6. mesto leta 1973, sicer pa je osemkrat zasedla 8. mesto in kar trikrat ostala brez to\xc4\x8dk._NEWLINE_Med letoma 2000 in 2007 ter 1973 in 1976 so vsi finski predstavniki prepevali v angle\xc5\xa1\xc4\x8dini, leta 1990 pa je skupina Beat zapela v \xc5\xa1ved\xc5\xa1\xc4\x8dini. Preostali nastopi so bili izvedeni v fin\xc5\xa1\xc4\x8dini._NEWLINE_Pri to\xc4\x8dkovanju je razpoznavna naveza med Finsko in Baltskimi ter preostalimi skandinavskimi dr\xc5\xbeavami.'